**PÁLYÁZATI FELHÍVÁS**

**a Magyar Képzőművészeti Egyetem által meghirdetett**

**Egyetemi Kutatói Ösztöndíj Program keretből finanszírozott**

**Egyetemi Kutatói Ösztöndíj Programhoz**

**2025/2026. tanév**

****

**Felhívás közzétételének napja: *2025. 04.16.***

**Helye:** [**https://www.mke.hu/**](https://www.mke.hu/)

**A Felhívás a Nemzeti Kutatási, Fejlesztési és Innovációs Hivatal *2025. április 11-én*  kelt jóváhagyása alapján kerül meghirdetésre.**

Tartalom

[1. Értelmező rendelkezések 3](#_Toc159581827)

[2. A pályázat célja 3](#_Toc159581828)

[3. A felsőoktatási intézményre vonatkozó jogszabályi kötelezettségek 3](#_Toc159581829)

[4. Az ösztöndíj formája és összege 4](#_Toc159581830)

[5. Jogosultsági feltételek, pályázati kategóriák 4](#_Toc159581831)

[6. Kizáró okok 5](#_Toc159581832)

[7. A pályázat lebonyolítása 6](#_Toc159581833)

[8. Ösztöndíjas időszak 6](#_Toc159581834)

[9. A pályázat benyújtása 6](#_Toc159581835)

[10. Kötelező vállalások 6](#_Toc159581836)

[11. Bírálati szempontok 8](#_Toc159581837)

[12. Benyújtandó dokumentumok 9](#_Toc159581838)

[13. Témavezető feladatai 9](#_Toc159581839)

[14. Az ösztöndíj felhasználása, beszámolási rend 10](#_Toc159581840)

[15. Az ösztöndíj finanszírozásának módja 10](#_Toc159581841)

[16. A pályázat érvényességének formai ellenőrzése, hiánypótlás 10](#_Toc159581842)

[17. A bírálat folyamata 11](#_Toc159581843)

[18. Az ösztöndíj lemondása, szüneteltetése, az ösztöndíjas jogviszony megszűnése, egyéb rendelkezések 11](#_Toc159581844)

[19. Az intézményi támogatás elszámolása 13](#_Toc159581845)

[20. Nyilvánosság 13](#_Toc159581846)

[21. Egyéb feltételek 13](#_Toc159581847)

[22. Kifogáskezelés 13](#_Toc159581848)

[23. További információk 13](#_Toc159581849)

[Mellékletek 15](#_Toc159581850)

[1. Melléklet: Támogatott képzések és szervezeti egységek 15](#_Toc159581851)

2. melléklet Tudományági besorolás

# 1. Értelmező rendelkezések

Bármely KDP: a 2020. évi Kooperatív Doktori Program, a 2021. évi Kooperatív Doktori Program, a 2021. évi Kooperatív Doktori Program Nemzetvédelmi Alprogram, a 2023. évi Kooperatív Doktori Program, az Egyetemi Kutatói Ösztöndíj Program Kooperatív Doktori Program

EKÖP: Egyetemi Kutatói Ösztöndíj Program

EKÖP-KDP: Egyetemi Kutatói Ösztöndíj Program részeként megvalósuló Kooperatív Doktori Program

Kormányrendelet: a nemzeti felsőoktatási kiválóságról szóló 24/2013. (II. 5.) Korm. rendelet

NKFI Alap: Nemzeti Kutatási, Fejlesztési és Innovációs Alap

NKFI Hivatal: Nemzeti Kutatási, Fejlesztési és Innovációs Hivatal

Ösztöndíjas: az EKÖP ösztöndíjat elnyert pályázó

Pályázó: az EKÖP pályázatra pályázatot benyújtó személy

Támogató: Magyar Képzőművészeti Egyetem

# 2. A pályázat célja

**2.1.** A Kulturális és Innovációs Minisztérium a Nemzeti Kutatási, Fejlesztési és Innovációs Alapból (a továbbiakban: NKFI Alap), a Nemzeti Kutatási, Fejlesztési és Innovációs Hivatal (a továbbiakban: NKFI Hivatal) útján, a nemzeti felsőoktatási kiválóságról szóló 24/2013. (II. 5.) Korm. rendelet alapján támogatást biztosít a Magyar Képzőművészeti Egyetem számára az Egyetemi Kutatói Ösztöndíj Program kialakítása és működtetése céljából.

**2.2.** Az EKÖP célja a felsőoktatási intézmények oktatói és kutatói utánpótlásának, valamint az innovatív magyar vállalkozások kutató-fejlesztői utánpótlásának biztosítása, és a legtehetségesebb hallgatók a felsőoktatási tehetséggondozásba való bevonása.

**2.3.** A program 2025. évben meghirdetésre kerülő ösztöndíjpályázatai a felsőoktatásban részt vevő hallgatói, kutatói kiválóságot támogatják olyan – alapképzésben, mesterképzésben vagy doktori képzésben részt vevő – hallgatók, valamint fiatal oktatók, kutatók támogatásával, akik a felsőoktatási intézményben eredményes kutatási és alkotói tevékenységet folytatnak.

# 3. A felsőoktatási intézményre vonatkozó jogszabályi kötelezettségek

**3.1.** Az EKÖP kerettel rendelkező felsőoktatási intézmény köteles valamennyi, a Kormányrendeletben nevesített képzési szinten – amennyiben ilyen képzést indít – meghirdetni az EKÖP ösztöndíj pályázatot.

**3.2.** Az EKÖP ösztöndíjpályázatokat a felsőoktatási intézmény hirdeti meg, amelyeket honlapján közzétesz. A felsőoktatási intézmény az EKÖP ösztöndíjpályázatokat a meghirdetést megelőzően legalább 30 nappal jóváhagyásra megküldi az NKFI Hivatal részére.

**3.3.** Az ösztöndíj pályázati eljárás elektronikus úton történő teljes lebonyolítását, ennek keretében különösen a pályázatok elbírálását, a támogatási döntés meghozatalát, az ösztöndíjprogrammal kapcsolatos szerződések elkészítését, valamint a pályázat útján elnyert ösztöndíj folyósítását a felsőoktatási intézmény végzi.

**3.4.** A felsőoktatási intézmény feladata továbbá évente legalább egy alkalommal rendezvényt szervezni az ösztöndíjasok és a már fokozatot szerzett volt ösztöndíjasok számára.

**3.5.** A felsőoktatási intézmény a fenti feladatokról az egyes tanévek vonatkozásában minden ösztöndíjas tanév november 30-ig szakmai és pénzügyi beszámolót készít a NKFI Hivatal részére. A szakmai és pénzügyi beszámoló minősítését a Kutatási Kiválósági Tanács figyelembe veszi a következő évi EKÖP keret megállapítása során.

# 4. Az ösztöndíj formája és összege

**4.1.** A támogatás pályázat útján nyerhető el ösztöndíj formájában, amelynek a pályázó a pályázatában megjelölt bankszámlájára történő folyósításáról a Támogató gondoskodik.

**4.2.** Az ösztöndíj összege a Kormányrendelet alapján havonta **125.000 Ft/hó/fő,** ösztöndíjak mértéke és a támogatott képzések, a doktori iskola és a Magyar Képzőművészeti Egyetem szervezeti egységeiaz **1. mellékletben** található táblázat alapján kerülnek meghatározásra.

**4.3.** Az ösztöndíjas időszak időtartama lehet:

* **10 hónap (2025. szeptember 1. – 2026. június 30.)**

**4.4.** Az ösztöndíjas jogviszony megszűnik a jogosultságot megalapozó jogviszonynak az ösztöndíjas időszak alatti megszűnésével, illetve abszolutórium-megszerzés félévének utolsó napján.

# 5. Jogosultsági feltételek, pályázati kategóriák

Jelen ösztöndíjpályázatra az alábbi feltételeknek maradéktalanul megfelelő természetes személy nyújthat be pályázatot, aki 45. életévét még nem töltötte be és kiemelkedő tudományos és/vagy szakmai és/vagy tanulmányi eredménnyel rendelkezik. A korhatárra vonatkozó feltételtől, különös méltánylást érdemlő körülmény fennállása esetén a rektor eltekinthet.

**5.1. Alapképzés kategóriában**

* az 1. mellékletben nevesített alapképzések valamelyikén nappali munkarendben aktív hallgatói jogviszonnyal rendelkezik, és
* **legalább 4,6 súlyozott tanulmányi átlaggal az utolsó 2 lezárt, aktív félévben**
* **legalább 3 lezárt félévvel és**
* **IMDK-n való részvétel előny, de nem kizáró ok**

**5.2. Mesterképzés kategóriában**

* az 1. mellékletben nevesített mesterképzések valamelyikén nappali munkarendben aktív hallgatói jogviszonnyal rendelkezik, és
* **legalább 4,6 súlyozott tanulmányi átlaggal, az utolsó 2 lezárt, aktív félévben**
* **legalább 2 lezárt félévvel és**
* **IMDK-n való részvétel előny, de nem kizáró ok**

**5.3. Doktori képzés kategóriában**

* a Magyar Képzőművészeti Egyetem Doktori Iskolájában nappali munkarendben aktív doktori tanulmányokat folytat, és
* **legalább 1 lezárt félévvel rendelkezik.**

**5.4. Fiatal oktató, kutató kategóriában**

* az 1. mellékletben nevesített szervezeti egységek valamelyikén oktatási és/vagy kutatási tevékenységet folytat, és
* doktori képzésben abszolutóriumot szerzett és fokozatát még nem szerezte meg, vagy fokozatát 5 éven belül[[1]](#footnote-1) szerezte, és
* Magyar Képzőművészet Egyetemen legalább 5 évet oktatásban eltöltött munkaviszony megléte

**5.5.** **A jogosultsági feltételeknek az ösztöndíjas időszak első napjával kezdődően kell megfelelni.** Mindegyik típusú pályázat esetén további feltétel, hogy a pályázók az ösztöndíjas jogviszony létesítésekor igazolni tudják a jogosultságot megalapozó jogviszonyukat.

# 6. Kizáró okok

**6.1.** Nem részesülhet ösztöndíjban az a pályázó:

* akiről hitelt érdemlően bebizonyosodik, hogy a pályázat benyújtásakor a támogatási döntés tartalmát érdemben befolyásoló, valótlan, hamis vagy megtévesztő adatot szolgáltatott, vagy ilyen nyilatkozatot tett,
* aki az EKÖP ösztöndíjas időszak alatt bármely KDP ösztöndíjban részesül,
* aki a pályázati felhívásban vagy az ösztöndíjszerződés megkötésének feltételeként meghatározott nyilatkozatokat nem teszi meg, dokumentumokat nem nyújtja be vagy a megtett nyilatkozatát visszavonja,
* aki a támogatási döntést meghozta, vagy aki a támogatási döntés meghozatalában döntés-előkészítőként részt vett.
* aki fegyelmi vétséget követett el a pályázat benyújtását megelőző 3 évben

**6.2.** Nem támogatható az a pályázat, amelynek megvalósítása, illetve a megvalósítás módja vagy eredménye:

* bűncselekménynek vagy bűncselekmény elkövetésére való felhívásnak minősül,
* alapvető emberi vagy alkotmányos jogot sért,
* a nemzet, a nemzeti, etnikai, nyelvi és más kisebbségek, valamint más nemzetek méltóságának és a társadalom más alapvető érdekeinek sérelmével jár, így különösen a közrendbe, a közerkölcsbe, a család és a kiskorúak védelmének követelményébe ütközik.

**6.3.** Az EKÖP és EKÖP-KDP ösztöndíj együttes elnyerése esetén az ösztöndíjas választása szerinti valamely ösztöndíjban részesülhet.

# 7. A pályázat lebonyolítása

**7.1.** A pályázatok támogatására rendelkezésre álló keretösszeg a 2025/2026. tanévben tervezetten **10.016.917**.Ft, amiből 20% intézményi keret.

**7.2.** A benyújtott pályázatokat jelen pályázati felhívásban megadott módon és szempontok szerint a rektor által felkért szakértők pontozással értékelik. Az értékelt pályázatok rangsora alapján az ösztöndíjak odaítéléséről a rektor **2025. július 15-ig** dönt.

**7.3.** A szakértői értékelés alapján felállított rangsortól a rektor szakmai indokok alapján (pl. az intézmény stratégiai céljai mentén - Intézményfejlesztési Terv, kiemelt tudományág, kiemelt kutatási téma) eltérhet.

**7.4.** A támogatási döntést az intézmény a honlapján közzéteszi.

**7.5.** A Támogató feladata az ösztöndíjasok szakmai záró beszámolóinak minősítése, elfogadása vagy elutasítása.

# 8. Ösztöndíjas időszak

**8.1.** Az ösztöndíjas időszak: a pályázati felhívás 4.3. pontjában meghatározott időszak.

**8.2.** A támogatást elnyert pályázó a támogatási döntés meghozatalát megelőzően saját felelősségére korábban megkezdheti a pályázatában foglaltak végrehajtását. Az ösztöndíjas időszak hosszát, valamint kezdő- és záró időpontját a pályázatban foglaltak végrehajtásának korábbi megkezdése nem befolyásolja.

# 9. A pályázat benyújtása

**9.1.** A pályázatokat **2025. április 16 – 2025. május 16.12:00 óráig** lehet benyújtani.

**9.2.** Az ösztöndíj egyéni támogatás, így a pályázat kizárólag egyénileg nyújtható be.

**9.3. A pályázatok benyújtásának módja elektronikus levél fiatal oktató és kutató munkatársak részére, a teljes pályázati anyagot az** **ekop@mke.hu** **e-mail címre kell megküldeni. Az alap-, mester- és doktori képzések hallgatói részére a pályázati adatlap a Neptunon keresztül érhető el az Ügyintézés/Kérvények menüpontban.**

# 10. Kötelező vállalások

**10.1.** A pályázó minden kategóriában vállalja, hogy:

* az ösztöndíjas időszakban témavezető felügyeletével[[2]](#footnote-2) (Fiatal oktató, kutató kategóriában önállóan) kutatási tevékenységet végez, valamint az ösztöndíjas időszak alatt a Támogató számára a tudományos kutatási, fejlesztési munkájuk eredményeit hozzáférhetővé teszi,
* részt vesz az intézményi EKÖP konferencián,
* közreműködik a felsőoktatási intézmény hallgatóinak felzárkóztatásban, illetve a tehetséggondozásban, továbbá
* a kutatási tevékenységének eredményét népszerűsíti.

**10.2. Alapképzés kategóriában:**

* az ösztöndíjas időszak alatt a kutatási tervéhez kapcsolódóan Tudományos Diákköri (TDK) dolgozatot készít és bármely felsőoktatási intézményben szervezett TDK-konferencián bemutatja,
* az ösztöndíjas időszak alatt végzett kutatási tevékenység eredményeit az intézményen belüli EKÖP rendezvényen és intézményen kívüli (hazai/nemzetközi) konferencián, egyéb szakmai rendezvényen ismerteti,

**10.3. Mesterképzés kategóriában:**

* az ösztöndíjas időszak alatt a kutatási tervéhez kapcsolódóan Tudományos Diákköri (TDK) dolgozatot készít és bármely felsőoktatási intézményben szervezett TDK-konferencián bemutatja,
* az ösztöndíjas időszak alatt végzett kutatási tevékenység eredményeit az intézményen belüli EKÖP rendezvényen és intézményen kívüli (hazai/nemzetközi) konferencián, egyéb szakmai rendezvényen ismerteti,
* amennyiben az ösztöndíjas jogviszony ideje alatt az Nftv. 53. § (3a) bekezdésében foglalt lehetőséggel élve mesterképzési szakon folytatott tanulmányok utolsó tanévének tanulmányaival párhuzamosan doktori képzés részét képező felkészülésben is részt vesz, akkor vállalja továbbá, hogy
	+ félévente minimum négy, doktori képzésben elismerhető kreditet teljesít;
	+ doktori képzésre jelentkezik;
	+ a doktori felvételi vizsgát teljesíti.

**10.4. Doktori képzés kategóriában:**

* a doktori tanulmányok által megkövetelt kutatómunkán felüli többlet kutatási tevékenységet[[3]](#footnote-3) végez,
* legalább egy tudományos publikációt[[4]](#footnote-4) megjelentet[[5]](#footnote-5) vagy azt a kiadó közlésre befogadja, és az ösztöndíjas időszak alatt végzett kutatási tevékenység eredményeit az intézményen belüli EKÖP rendezvényen és intézményen kívüli (hazai/nemzetközi) konferencián, egyéb szakmai rendezvényen ismerteti,

**10.5. Fiatal oktató, kutató kategóriában:**

* legalább egy tudományos publikációt megjelentet vagy azt a kiadó közlésre befogadja, és az ösztöndíjas időszak alatt végzett kutatási tevékenység eredményeit az intézményen belüli EKÖP rendezvényen és intézményen kívüli (hazai/nemzetközi) konferencián, egyéb szakmai rendezvényen ismerteti,

# 11. Bírálati szempontok

|  |  |
| --- | --- |
| **Bírálati szempontok** | Pontszám |
| **Tanulmányi eredmények:**tudományos és művészeti pályázat esetén alap- és mesterképzési formában utolsó két lezárt félévének súlyozott tanulmányi átlagának számtani átlaga, mínusz 4,0 szorozva 20-cal.  | 20 |
| **A pályázat benyújtásáig megvalósult tudományos, művészeti tevékenységek:** * TDK, OTDK részvétel, OTDK minősített helyezés;
* szakkollégiumi tevékenység;
* tudományos/művészeti díjak, ösztöndíjak;
* szakmai-közösségi tevékenység, kutatásokban, kutatási terepmunkában való részvétel;
* tudományos ismeretterjesztő/tudománynépszerűsítő tevékenység,
* tudományos művészeti teljesítmény, nemzetközi megmérettetés;
* publikációs tevékenység (publikációs lista alapján, elektronikusan feltöltött publikációk esetén elegendő az MTMT hivatkozás), egyéb publikált cikkek, közlemények, tanulmányok;
* szakmai előadások/kiállítások tartása;
* hazai és nemzetközi konferencián, kiállításon való részvétel;
* egyéb releváns szakmai tevékenység bemutatása

Továbbá művészeti területen pályázók esetén: maximum 10 tételes szakmai portfólió összeállítása (művészeti produktum).* a pályázó korábbi kutatási eredményessége;
* a pályázó szakmai felkészültsége a kutatási tervben foglalt program megvalósításához szükséges szakterületen
 | 20 |
| A **kutatási terv kutatócsoport keretében** kerül megvalósításaVAGYA Pályázó a Magyar Tudományos Akadémiával vagy a fogadó felsőoktatási intézményen kívüli felsőoktatási intézménnyel kutatócsoport keretében együttműködik a kutatási terve megvalósítása során | 4 |
| **Nyelvtudás:** * egy darab felsőfokú nyelvvizsga /C1/ – 4 pont;
* egy darab középfokú nyelvvizsga /B2/ – 2 pont;

(azonban legfeljebb 6 pont szerezhető az igazolt idegennyelv-tudásért) | 6 |
| **Kutatási terv:**A téma tudományos fontossága, a téma újszerűsége, a kutatás közvetlen hasznosulása, a várható eredmények hasznosíthatósági területei, a kutatás publikációs/alkalmazási lehetőségei, a kutatási terv kidolgozottsága, a kutatás megvalósíthatósága, a kutatás teljesítésének tervezett ismertetése, a kutatási témához kapcsolódó egyéb (nem témavezetői) ajánlás, vállalások továbbá innováció területén végzett kiválósági tevékenységek különösen iparjogvédelmi oltalommal való rendelkezés.A kutatási tervben foglalt téma innováció területén végzett **kiválósági tevékenységeket különösen iparjogvédelmi oltalommal való rendelkezést** tartalmaz. | 40 |
| **A kutatási terv Magyar Képzőművészeti Egyetem részére való hasznosulása:*** a kutatási terv és a kutatási eredmények szakmai hasznosulása a Magyar Képzőművészeti Egyetem munkájában;
* a kutatási terv megvalósíthatósága a Magyar Képzőművészeti Egyetem által biztosított feltételekkel
 | 10 |
| **ÖSSZESEN** | 100 |

**11.1.** Az EKÖP Bizottság döntése alapján a pályázók közül a nyertesek az alábbi megoszlásban kerülnek ki, ami nem kötelező érvényű, de iránymutató.

3 fő graduális képzésben résztvevő-, 2 fő doktorandusz- és 1 fő fiatal kutató.

# 12. Benyújtandó dokumentumok

**A pályázat elbírálásához, kérjük az alábbi dokumentumok benyújtását:**

1. **pályázati adatlap**
2. **pályázói nyilatkozat**
3. **a fogadó felsőoktatási intézmény szándéknyilatkozata a kutatás befogadásáról**
4. **kutatási terv**
5. **fiatal oktató és kutató munkatársak esetében doktori abszolutórium igazolása vagy megszerzett doktori fokozatot igazoló oklevél**

Fenti benyújtandó dokumentumok sablonjai a pályázati felhívással egyidejűleg feltöltésre kerültek a honlapra, kérjük azok használatát. Valamennyi benyújtandó dokumentumot az alábbi elvárások alapján szükséges aláírni.

A sajátkezű vagy elektronikus aláírással ellátott dokumentumokkal szembeni elvárások:

* a) a nyilatkozatot minősített tanúsítványon alapuló, legalább fokozott biztonságú elektronikus aláírással kell ellátni, vagy
* b) a nyilatkozatot az ePapír szolgáltatás használatával kell hitelesíteni, az Ügyfélkapu+/DÁP használatával, vagy
* c) nyomtatott és kézzel aláírt dokumentum szkennelt formátuma fogadható el.

# 13. Témavezető feladatai

**13.1.** A témavezető feladata az ösztöndíjas időszak alatt az ösztöndíjas kutatási terve megvalósításához kapcsolódó szakmai segítségnyújtás, valamint a kutatási tevékenység ellátása érdekében rendszeres kapcsolattartás az ösztöndíjassal, konzultációs lap készítése. Továbbá az ösztöndíjas szakmai záró beszámolója részeként témavezetői szakmai értékelés készítése.

**13.2.** A témavezető feladatai keretében legalább havonta egy alkalommal köteles személyes/online konzultációt folytatni az ösztöndíjassal a kutatási tevékenysége szakmai támogatása érdekében, amelynek igazolására az ösztöndíjas által is aláírt konzultációs lapot állít ki, mely az ösztöndíjas szakmai záró beszámolójához kerül csatolásra.

**13.3.** A témavezető az EKÖP keret terhére díjazásra nem jogosult.

# 14. Az ösztöndíj felhasználása, beszámolási rend

**14.1.** Az ösztöndíj teljes összege elszámolási kötelezettség terhe nélkül szabadon felhasználható.

**14.2.** Az ösztöndíjas köteles az ösztöndíjszerződésben rögzített ösztöndíjas időszak utolsó napjától számított 10 munkanaponbelül részletes, a Felhívásban közölt kötelező vállalások és a vállalt kutatási tervben rögzített feladatok végrehajtásáról **szakmai záró beszámolót** benyújtani a Támogató részére.

**14.3.** A szakmai záró beszámoló minősítését a Támogató legkésőbb **2026.augusztus 31**-ig végzi.

# 15. Az ösztöndíj finanszírozásának módja

**15.1.** A Támogató az ösztöndíjasokkal szerződést (a továbbiakban: Ösztöndíjszerződés) köt, melyben rögzíti az ösztöndíj folyósításának feltételeit és szabályait. Az Ösztöndíjszerződés megkötésének feltétele, hogy az ösztöndíjas adóazonosító jellel rendelkezzen. Az Ösztöndíjszerződések megkötését követően kezdődhet az ösztöndíjak folyósítása az ösztöndíjasok részére.

**15.2.** Az ösztöndíjas tudomásul veszi, hogy a személyi jövedelemadóról szóló 1995. évi CXVII. törvény 1. számú melléklete 4.12.1. c), 4.12.2., illetve 4.12.3. pontja szerint a részére kifizetett ösztöndíj – a magyar jog szerint – személyi jövedelemadó-mentes bevétel.

**15.3.** Az ösztöndíj fogadásához a pályázónak, legkésőbb az Ösztöndíjszerződés megkötésének napjától az ösztöndíjas jogviszony végéig magyarországi pénzintézetnél vezetett bankszámlával kell rendelkeznie.

# 16. A pályázat érvényességének formai ellenőrzése, hiánypótlás

**16.1.** A pályázatok befogadását és formai ellenőrzését a Támogató végzi.

**16.2.** A Támogató a pályázat beérkezését követő **hetedik napig** tájékoztatja a pályázót arról, hogy a pályázat befogadásra került és annak érdemi elbírálása megkezdődött, illetve érdemi vizsgálat nélküli elutasítás esetén az elutasítás okáról és a kifogás benyújtásának módjáról.

Érdemi vizsgálat nélkül elutasításra kerül az azonos pályázó által jelen felhívás keretében benyújtott több pályázat közül az, amelyiket a pályázó később nyújtotta be (függetlenül az elsőként benyújtott pályázat eredményétől).

**16.3.** Az alábbi esetekben hiánypótlásnak nincs helye, a pályázat érdemi vizsgálat nélkül elutasításra kerül:

* a pályázó nem felel meg az 5. pontban meghatározott követelményeknek,
* a pályázat olvashatatlan, illetve ha hamis vagy megtévesztő adatot tartalmaz,

**16.4.** Amennyiben a Támogató a pályázat formai ellenőrzése során megállapítja, hogy a pályázat hiányos, és a hiányosságok olyan jellegűek, hogy azok hiánypótlás során pótolhatók és a pályázat hiánypótlással formailag megfelelővé tehető, úgy a pályázót egy alkalommal a Pályázati Adatlapon megadott e-mail címére megküldésre kerülő elektronikus értesítésben – a hibák, hiányosságok, valamint a hiánypótlás módjának egyidejű megjelölése mellett − hiánypótlásra szólítja fel, legfeljebb az értesítés megküldésétől számított **5 munkanapos** hiánypótlási határidő megjelölésével.

**16.5.** Érvénytelen a pályázat, ha

* a pályázó hiánypótlás keretében sem pótolta a hiányosságokat vagy azoknak nem a hiánypótlási felhívásban meghatározott módon, vagy nem a hiánypótlási felhívásban megjelölt határidőre tett eleget. Érvénytelen pályázat esetén a Támogató megállapítja a pályázat érvénytelenségét és az érvénytelenség okának megjelölésével elektronikus úton értesítést küld a pályázónak a pályázat további vizsgálat nélküli elutasításáról,

**16.6.** A pályázat formai ellenőrzésének eredményéről a Támogató legkésőbb **2025. május 23-ig** értesítést küld a pályázónak.

# 17. A bírálat folyamata

**17.1.** A pályázó kérelmére a Támogató elektronikus úton lehetőséget biztosít a bírálatokba történő betekintésre, a bírálók anonimitásának megőrzése mellett.

**17.2.** A befogadott, formailag megfelelő pályázatok értékelésére – az alapképzésben, mesterképzésben hallgatói jogviszonyban álló hallgatók, valamint a posztdoktorok pályázatai esetén – a rektor kéri fel; a doktori hallgatói, doktorvárományosi pályázatok esetén a Doktori Tanács elnöke kéri fel a szakértőket az egyetem oktatói közül. Az értékelést végző bizottságba minden tanszékvezető delegál 1-1 oktatót, valamint a Doktori Tanács elnöke 1 fő a Doktori Iskolában oktató szakértőt jelöl ki.

**17.3.** A szakértők a Pályázati Kiírásokban megadott értékelési szempontrendszer, valamint a következő szempontok alapján pontozzák a pályázatokat:

1. a kutatási terv és a kutatási eredmények szakmai hasznosulása a Magyar Képzőművészeti Egyetem munkájában;
2. a kutatási terv megvalósíthatósága a Magyar Képzőművészeti Egyetem által biztosított feltételekkel;
3. a pályázó korábbi kutatási eredményessége;
4. a pályázó szakmai felkészültsége a kutatási tervben foglalt program megvalósításához szükséges szakterületen;
5. a kutatási tervben foglalt téma innováció területén végzett kiválósági tevékenységeket különösen iparjogvédelmi oltalommal való rendelkezést tartalmaz.

**17.4.** A szakértők az értékelés eredményét, valamint a minősítési javaslatukat megküldik az EKÖP koordinátor részére. A szakértők számára az értékelésre nyitva álló határidő az értékelésre kiadott pályázati dokumentációk kézhezvételétől számított legalább 8 munkanap.

**17.5.** Az EKÖP koordinátor az értékelő szakértők pontozását összesíti, ez alapján elkészíti az előzetes rangsort, melyet megküld a rektor részére.

**17.6**. A végleges rangsorolást, azaz a rangsorról való intézményi döntést a rektor hozza meg.

# 18. Az ösztöndíj lemondása, szüneteltetése, az ösztöndíjas jogviszony megszűnése, egyéb rendelkezések

**18.1. Lemondás**

Amennyiben a pályázó, illetve az ösztöndíjas lemond az ösztöndíjáról, haladéktalanul írásban kell értesítenie a Támogatót. A lemondás bejelentése hónapjának első napjától az ösztöndíjas ösztöndíjra nem jogosult, részére az ösztöndíj nem folyósítható, ha mégis megtörtént a kifizetése, úgy köteles az ösztöndíjas a jogosulatlanul igénybe vett ösztöndíjat külön felszólítás nélkül visszautalni a Támogatónak a lemondástól számított 30 napon belül. A lemondás bejelentése napjától számított 30 napon belül az ösztöndíjasnak szakmai záró beszámolót kell benyújtania a Támogatónak, melyet a Támogató szakértők felkérésével értékel. Amennyiben a beszámolót az ösztöndíjas nem nyújtja be vagy a beszámolót és a lemondás okát a Támogató nem fogadja el, javaslatot tehet az ösztöndíjas három évre történő kizárására. A Támogató megállapíthat továbbá az ösztöndíj korábbi kifizetései kapcsán jogosulatlanul igénybe vett támogatást. Jogosulatlanul igénybe vett támogatás esetén a visszafizetési kötelezettség az ösztöndíjas által jogosulatlanul igénybe vett támogatás összegére terjed ki. A jogosulatlanul kifizetésre kerülő ösztöndíjat a Támogató visszaköveteli az ösztöndíjastól.

**18.2. Szüneteltetés**

Amennyiben tartós betegség, várandósság, gyermek születése, hosszabb külföldi tartózkodás, egyéb méltányolható ok a benyújtott pályázat eredeti formában történő végrehajtását akadályozza, vagy az ösztöndíjasnak a hallgatói jogviszonya szünetel (passzív félév), de szándékában áll a kutatást folytatnia, lehetősége van az ösztöndíjas jogviszony alatt legalább 2 - legfeljebb 5 hónap időtartamra (törthónap nem lehetséges) szüneteltetni az ösztöndíjas jogviszonyát. Az ösztöndíjas jogviszony szüneteltetése iránti kérelmet és annak mellékleteként a módosított kutatási tervet a szüneteltetés okát alátámasztó dokumentumok csatolásával a rektorhoz kell benyújtani, melyről a Támogató – szükség esetén szakértők bevonásával – dönt. Amennyiben az ösztöndíjas az ösztöndíjas jogviszonyát szünetelteti, a szüneteltetés idejére ösztöndíjra nem jogosult. Amennyiben a szüneteltetés időtartamára vonatkozóan megtörtént az ösztöndíj kifizetése, úgy köteles az ösztöndíjas azt külön felszólítás nélkül 30 napon belül visszautalni a Támogatónak. Az ösztöndíjas jogviszony szüneteltetésének időtartama nem hosszabbítja meg az ösztöndíjas jogviszony időtartamát.

**18.3. Az ösztöndíjas jogviszony megszűnése**

**18.3.1. Nem megfelelő teljesítés**

Amennyiben az ösztöndíjas az ösztöndíjszerződésben foglaltakat nem, vagy nem megfelelően teljesíti, a Támogató dönthet a támogatás visszavonásáról, valamint a korábbi kifizetések kapcsán jogosulatlanul igénybe vett támogatást állapíthat meg. Jogosulatlanul igénybe vett támogatás esetén a visszafizetési kötelezettség az ösztöndíjas számára a jogosulatlanul folyósított támogatás összegére terjed ki. A jogosulatlanul igénybe vett ösztöndíjat a Támogató visszaköveteli az ösztöndíjastól. Az ösztöndíjas jogviszony a Támogató támogatás visszavonásáról szóló döntésének írásbeli értesítése napján szűnik meg, melytől számított 30 napon belül a kutatási tevékenység megvalósításáról szakmai záró beszámolót kell benyújtania a rektorhoz, melyet a Támogató szakértők felkérésével értékel.

**18.3.2. Jogosultságot megalapozó jogviszony megszűnése**

Amennyiben az ösztöndíjasnak az ösztöndíjas időszak alatt megszűnik a jogosultságot megalapozó jogviszonya, úgy az ösztöndíjas jogviszonya, ebből következően az ösztöndíj folyósítása is megszűnik. A jogosultságot megalapozó jogviszony megszűnése hónapjának első napjától az ösztöndíjas ösztöndíjra nem jogosult. A jogosulatlanul kifizetésre kerülő ösztöndíjat az ösztöndíjasnak vissza kell fizetnie a Támogató számára. A jogosultságot megalapozó jogviszony megszűnése (egyben az ösztöndíjas jogviszony megszűnése napja) napjától számított 30 napon belül a kutatás megvalósításáról az ösztöndíjas szakmai záró beszámolót nyújt be a rektornak, melyet a Támogató szakértők felkérésével értékel.

**18.4. Felsőoktatási intézményváltás és/vagy felsőoktatási intézményen belüli kar- vagy szakváltás**

Felsőoktatási intézményváltásra vagy felsőoktatási intézményen belüli kar-, vagy szakváltásra az ösztöndíjas időszak alatt nincs lehetőség. Amennyiben az ösztöndíjas az ösztöndíjas időszakon belül felsőoktatási intézményt, kart vagy szakot vált, ösztöndíjas jogviszonya megszűnik, az intézmény-, kar-, szakváltásról szóló intézményi döntés jogerőre emelkedésének napjától a számára megítélt ösztöndíjra nem jogosult. Az ösztöndíjas jogviszony megszűnése napjától (az intézményi döntés jogerőre emelkedésének napjától) számított 30 napon belül a kutatás megvalósításáról az ösztöndíjas szakmai záró beszámolót nyújt be a rektornak, melyet a Támogató szakértők felkérésével értékel.

# 19. Az intézményi támogatás elszámolása

A felsőoktatási intézmény elszámolására az NKFI Hivatal által a felsőoktatási intézmény részére kibocsátott támogatói okirat rendelkezései az irányadóak.

# 20. Nyilvánosság

Az ösztöndíjasnak kommunikációjában, illetve kiadványaiban meg kell jelölnie az Egyetemi Kutatói Ösztöndíj Program [University Research Scholarship Programme (EKÖP)] megnevezést, a Kulturális és Innovációs Minisztérium (Ministry of Culture and Innovation) nevét, valamint a Nemzeti Kutatási, Fejlesztési és Innovációs Alap (National Research, Development and Innovation Fund) nevét és – amennyiben a kommunikáció formája azt lehetővé teszi – annak hivatalos grafikai logóját. A logó letölthető a következő oldalról: www.nkfih.gov.hu.

# 21. Egyéb feltételek

A pályázó és a témavezető a rá vonatkozó nyilatkozat aláírásával az ott rögzítetteknek megfelelően hozzájárul személyes adatainak a Támogató, a Kulturális és Innovációs Minisztérium és a Nemzeti Kutatási, Fejlesztési és Innovációs Hivatal általi kezeléséhez.

# 22. Kifogáskezelés

**22.1.** A támogatási döntés ellen más szervhez jogorvoslati kérelem nem nyújtható be.

**22.2**. A formailag elutasított pályázat ellen jogorvoslatnak helye nincs.

**22**.**3**. A benyújtott pályázat tartalmi elbírálásával kapcsolatban a pályázó a kifogását a 45/2021.(IX.28.) számú szenátusi határozattal elfogadott Hallgatói Jogok gyakorlásának és kötelességek teljesítésének rendje című szabályzatban rögzített eljárásrend alapján teheti meg.

# 23. További információk

**23.1.** A Felhívás és annak mellékletei együtt képezik a pályázati dokumentációt és tartalmazzák a pályázat benyújtásához szükséges összes feltételt.

**23.2.** A pályázat dokumentumai letölthetőek a **https://www.mke.hu/**oldalról

**23.3.** A pályázó a pályázattal kapcsolatos további információkról tájékoztatást az alábbi elérhetőségen kérhet: **ekop@mke.hu**

# Mellékletek

1. Támogatott képzések és szervezeti egységek
2. Tudományági besorolás
3. Kutatási terv
4. Pályázati adatlap (az adatlapon a pályázó köteles megjelölni a kutatási témájának tudományterületi és tudományági besorolását, valamint a képzési területét a 2.számú mellékletben található lista alapján)
5. Pályázói nyilatkozat
6. Ösztöndíjszerződés
7. Befogadói nyilatkozat

# Melléklet: Támogatott képzések és szervezeti egységek

|  |  |  |
| --- | --- | --- |
| **Kategória** | **Képzés neve / Szervezeti egység** | **Ösztöndíj havi összege** |
| Alapképzés | Képzőművészet-elmélet/ Képzőművészet-elmélet Tanszék | 125.000 Ft |
| Alapképzés | Látványtervezés/ Látványtervező Tanszék | 125.000 Ft |
| Alapképzés | Vizuális művész/Vizuális művészet Tanszék | 125.000 Ft |
| Mesterképzés (osztatlan) | Grafikusművész/ Grafika Tanszék | 125.000 Ft |
| Mesterképzés (osztatlan) | Festőművész/Festő Tanszék | 125.000 Ft |
| Mesterképzés (osztatlan) | Szobrászművész/ Szobrász tanszék | 125.000 Ft |
| Mesterképzés (osztatlan) | Intermédia-művész /Intermédia Tanszék | 125.000 Ft |
| Mesterképzés (osztatlan) | Restaurátor-művész/Restaurátor Tanszék | 125.000 Ft |
| Mesterképzés (osztott) | Kortárs művészetelméleti és kurátori ismeretek/ Képzőművészet-elmélet Tanszék | 125.000 Ft |
| Mesterképzés (osztott) | Képzőművész | 125.000 Ft |
| Mesterképzés (osztott) | Látványtervező művész/ Látványtervező Tanszék | 125.000 Ft |
| Doktori képzés | Magyar Képzőművészeti Egyetem Doktori Iskolája | 125.000 Ft |
| Fiatal oktató, kutató | MKE összes tanszéke | 125.000 Ft |
|  |  |  |
|  |  |  |

**2. sz melléklet: Tudományági besorolás**

1. **Tudományági besorolás**

|  |  |  |  |
| --- | --- | --- | --- |
|  | **Tudományterület**  |  | **Tudomány- ill., művészeti ágak**  |
| I.  | agrártudományok  | 1  | állatorvosi tudományok  |
|   | agrártudományok  | 2  | állattenyésztési tudományok  |
|   | agrártudományok  | 3  | élelmiszertudományok  |
|   | agrártudományok  | 4  | erdészeti és vadgazdálkodási tudományok  |
|   | agrártudományok  | 5  | növénytermesztési és kertészeti tudományok  |
| II.  | bölcsészettudományok  | 1  | filozófiai tudományok  |
|   | bölcsészettudományok  | 2  | irodalom- és kultúratudományok  |
|   | bölcsészettudományok  | 3  | művészettörténeti és művelődéstörténeti tudományok  |
|   | bölcsészettudományok  | 4  | művészettudomány  |
|   | bölcsészettudományok  | 5  | néprajz- és kulturális antropológia  |
|   | bölcsészettudományok  | 6  | neveléstudományok  |
|   | bölcsészettudományok  | 7  | nyelvtudományok  |
|   | bölcsészettudományok  | 8  | pszichológiai tudományok  |
|   | bölcsészettudományok  | 9  | történelemtudományok  |
|   | bölcsészettudományok  | 10  | vallástudományok  |
| III.  | hittudományok  | 1  | hittudományok  |
| IV.  | műszaki tudományok  | 1  | agrárműszaki tudományok  |
|   | műszaki tudományok  | 2  | anyagtudományok és technológiák  |
|   | műszaki tudományok  | 3  | bio-, környezet- és vegyészmérnöki tudományok |
|   | műszaki tudományok  | 4  | építészmérnöki tudományok  |
|   | műszaki tudományok  | 5  | építőmérnöki tudományok  |
|   | műszaki tudományok  | 6  | gépészeti tudományok  |
|   | műszaki tudományok  | 7  | informatikai tudományok  |
|   | műszaki tudományok  | 8  | katonai műszaki tudományok  |
|   | műszaki tudományok  | 9  | közlekedés- és járműtudományok  |
|   | műszaki tudományok  | 10  | villamosmérnöki tudományok  |
| V.  | művészetek  | 1  | építőművészet  |
|   | művészetek  | 2  | film- és videoművészet  |
|   | művészetek  | 3  | iparművészet  |
|   | művészetek  | 4  | képzőművészet  |
|   | művészetek  | 5  | multimédia-művészet  |
|   | művészetek  | 6  | színházművészet  |
|   | művészetek  | 7  | tánc- és mozdulatművészet  |
|   | művészetek  | 8  | zeneművészet  |
| VI.  | orvostudományok  | 1  | egészségtudományok  |
|   | orvostudományok  | 2  | elméleti orvostudományok  |
|   | orvostudományok  | 3  | gyógyszerészeti tudományok  |
|   | orvostudományok  | 4  | klinikai orvostudományok  |
|   | orvostudományok  | 5  | sporttudományok  |
| VII.  | társadalomtudományok  | 1  | állam- és jogtudományok  |
|   | társadalomtudományok  | 2  | gazdálkodás- és szervezéstudományok  |
|   | társadalomtudományok  | 3  | hadtudományok  |
|   | társadalomtudományok  | 4  | közgazdaságtudományok  |
|   | társadalomtudományok  | 5  | közigazgatás-tudományok  |
|   | társadalomtudományok  | 6  | média-és kommunikációs tudományok  |
|   | társadalomtudományok  | 7  | politikatudományok  |
|   | társadalomtudományok  | 8  | regionális tudományok  |
|   | társadalomtudományok  | 9  | rendészettudomány  |
|   | társadalomtudományok  | 10  | szociológiai tudományok  |
| VIII.  | természettudományok  | 1  | biológiai tudományok  |
|   | természettudományok  | 2  | fizikai tudományok  |
|   | természettudományok  | 3  | földtudományok  |
|   | természettudományok  | 4  | kémiai tudományok  |
|   | természettudományok  | 5  | környezettudományok  |
|   | természettudományok  | 6  | matematika- és számítástudományok  |
|   | összesen:  | 55  |   |

1. **Képzési területek**[[6]](#footnote-6)

**alap, mester (osztatlan) képzésre jelentkező pályázó esetén tanulmányi eredmény figyelembe vételéhez**

|  |  |
| --- | --- |
|  | **Képzési terület**  |
| 1.  | Agrár  |
| 2.  | Államtudományi  |
| 3.  | Bölcsészettudomány  |
| 4.  | Gazdaságtudományok  |
| 5.  | Informatika  |
| 6.  | Jogi  |
| 7.  | Műszaki  |
| 8.  | Művészet  |
| 9.  | Művészetközvetítés  |
| 10.  | Orvos- és egészségtudomány  |
| 11.  | Pedagógusképzés  |
| 12.  | Sporttudomány  |
| 13.  | Társadalomtudomány  |
| 14.  | Természettudomány  |

Erős István s.k.

1. A nemzeti felsőoktatási kiválóságról szóló 24/2013. (II. 5.) Korm. rendelet 10. § (2) bek. alapján az (1) bekezdés d) pontja szerinti időtartam vonatkozásában a nemzeti felsőoktatásról szóló 2011. évi CCIV. törvény (a továbbiakban: Nftv.) 45. § (2) bekezdése szerinti feltételek fennállása esetén a felsőoktatási intézmény méltányosságot gyakorolhat. [↑](#footnote-ref-1)
2. Oktatói, kutatói munkaviszonnyal, vagy munkavégzésre irányuló egyéb jogviszonnyal rendelkező személy, aki az ösztöndíjas kutatási tervében vállalt tudományághoz tartozóan oktatási, kutatási tevékenységet végez. Igény esetén a felsőoktatási intézmények Tudományos Diákköri (TDK) hálózatai segítenek a témavezető kiválasztásában. Elérhetőségük a https://otdk.hu/intezmenyi-tdk/tdt-tisztsegviselok/ oldalon található. [↑](#footnote-ref-2)
3. Az ösztöndíj keretében finanszírozott kutatás a doktori tanulmányok által megkövetelt kutatómunkához kapcsolódhat, de azon felüli, attól kimutathatóan elkülöníthető többlet kutatási tevékenységnek kell lennie. [↑](#footnote-ref-3)
4. A pályázat keretében támogatott kutatási tervben vállalt kutatási tevékenységhez kapcsolódó hazai és nemzetközi, szakfolyóiratba leadott, magyar és idegen nyelvű közlemény, cikk, monográfia, könyv, könyvfejezet. A konferenciakötetek és egyéb publikált tanulmányok, nyomtatott és elektronikus folyóiratok is elfogadhatóak. [↑](#footnote-ref-4)
5. A publikáció teljesítésének igazolásaként elfogadható a benyújtott publikációt befogadó kiadói/szerkesztői igazolás vagy a kiadói nyilatkozat is, amennyiben az ösztöndíjas időszak végéig a közzététel nem valósul meg. [↑](#footnote-ref-5)
6. a felsőoktatási szakképzések, az alap- és mesterképzések képzési és kimeneti követelményeiről, valamint a tanári felkészítés közös követelményeiről és az egyes tanárszakok képzési és kimeneti követelményeiről szóló 8/2013. (I. 30.) EMMI rendelet módosításáról szóló 18/2016. (VIII. 5.) EMMI rendelet alapján

 [↑](#footnote-ref-6)